**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 02.03.2026 | nr | 2-25-20604 |

**Ettepanek**

Harju Maakohtu menetluses on tsiviilasi nr 2-25-20604,OÜ Tööskivi (registrikood 11365294) avaldus pankroti väljakuulutamiseks. 13.01.2026. a nimetas kohus võlgniku ajutiseks pankrotihalduriks vandeadvokaat Kersti Kägi. Ajutise halduri aruande kohaselt võlgnikul vara puudub, teadaolevaid kohustusi on vähemalt 2 532 708,28 eurot. Võlgniku majandustegevus on lõppenud, ta ei suuda tasuda jooksvaid arveid ega täita kohustusi võlausaldajatele. Võlgnikul puudub vara pankrotimenetluse kulude katteks, tagasivõitmise võimalused ajutisele haldurile teadaolevalt puuduvad.

Kohus teatas 16.02.2026. a väljaandes Ametlikud Teadaanded võimalusest maksta pankrotimenetluse kulude katteks deposiidina 3500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 23. märtsiks 2026. a e-toimiku portaali kaudu <https://www.etoimik.rik.ee/>.

Lugupidamisega

(digitaalselt allkirjastatud)

Karin Sonntak

kohtunik